Neuvoston asetus (ETY) N:o 3205/93, annettu 16 päivänä marraskuuta 1993, viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta



Virallinen lehti nro L 289 , 24/11/1993 s. 0004 - 0005

Suomenk. erityispainos Alue 3 Nide 53 s. 0187

Ruotsink. erityispainos Alue 3 Nide 53 s. 0187



NEUVOSTON ASETUS (ETY) N:o 3205/93, annettu 16 päivänä marraskuuta 1993, viininviljelyaloja koskevien tilastotietojen keruusta annetun asetuksen (ETY) N:o 357/79 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että asetuksen (ETY) N:o 357/79(3) 5 artiklassa säädetään tiettyjen välitutkimuksilla kerättyjen viininviljelyaloja koskevien vuosittaisten tietojen toimittamisesta komissiolle, yhteisön viinitilarekisterin perustamisesta 24 päivänä heinäkuuta 1986 annetussa neuvoston asetuksessa (ETY) N:o 2392/86(4) säädetään rekisterin perustamisesta kuuden vuoden kuluessa kyseisen asetuksen voimaantulosta ja rekisterin käyttöönotosta tai vähintään sellaiseen muotoon saattamisesta, että tietyt yhteisön jäsenvaltiot ja alueet voivat käyttää sitä tilastollisiin tarkoituksiin, erityisesti viininviljelyalueiden ominaisuuksien osalta, jäsenvaltiot, jotka ovat jo toteuttaneet viinitilarekisterin kansallisella tasolla tai tietyillä alueilla ja jotka takaavat sen säännöllisen ajan tasalle saattamisen, voivat alkaa käyttää rekisteriä asetuksen (ETY) N:o 2392/86 5 artiklan 3 kohdan mukaisiin tilastollisiin tarkoituksiin, vuosittain ajan tasalle saatetun rekisterin tilastollisesta käytöstä saatuja tietoja voidaan käyttää myös vuosittaisina tietoina, jos niiden tilastollinen luotettavuus varmistetaan, on tärkeää taata tiivis yhteistyö jäsenvaltioiden ja komission välillä, ja perustamissopimuksen mukaan maatalouspolitiikat ovat yhteisön politiikkoja; on tarpeen vahvistaa yhteisen maatalouspolitiikan perustana olevia maataloustilastoja koskevat yleiset ja täydelliset säännöt, jotka ovat voimassa koko yhteisössä; työtaakkaa olisi vähennettävä estämällä jäsenvaltioiden samojen tietojen keruu useaan kertaan, ON ANTANUT TÄMÄN ASETUKSEN: 1 artikla Muutetaan asetus (ETY) N:o 357/79 seuraavasti. 1) Lisätään 5 artiklaan seuraava 4 a kohta: "4a. Komissio tutkii tiiviissä yhteistyössä kyseisten jäsenvaltioiden kanssa, täyttyvätkö edellytykset viinitilarekisterin tietojen käyttämiselle tilastollisiin tarkoituksiin." 2) Lisätään seuraava 6 a artikla: "6 a artikla Jäsenvaltiot, jotka ovat toteuttaneet viinitilarekisterin kansallisella tasolla tai tietyillä alueilla ja jotka takaavat sen säännöllisen ajan tasalle saattamisen asetuksen (ETY) N:o 2392/86 mukaisesti, voivat toimittaa tämän asetuksen 5 ja 6 artiklassa säädetyt vuosittaiset tiedot komissiolle käyttäen lähteenä viinitilarekisterin tietoja." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä marraskuuta 1993. Neuvoston puolesta Puheenjohtaja A. BOURGEOIS (1) EYVL N:o C 219, 13.8.1993, s. 19 (2) Lausunto on annettu 29 päivänä lokakuuta 1993 (3) EYVL N:o L 54, 5.3.1979, s. 124. Asetus sellaisena kuin se on viimeksi muutettuna asetuksella (ETY) N:o 3570/90 (EYVL N:o L 353, 17.12.1990, s. 8.) (4) EYVL N:o L 208, 31.7.1986, s. 1. Asetus sellaisena kuin se on viimeksi muutettuna asetuksella (ETY) N:o 3577/90 (EYVL N:o L 353, 17.12.1990, s. 23.)